Пасля распаду балканскай славянскай федэрацыі парушыліся былыя ўнутраныя эканамічныя сувязі, не знайшлося інвестара мадэрнізаваць Скадарскі рыбакансервавы завод. Аднак спрадвечны занятак жыхароў прыазёрных паселішчаў застаўся нязменным. Кааператывы замянілі фермерскія рыбалоўныя гаспадаркі. Дзясяткі самых розных па форме і памерах лодак і міні-кацераў штораніцы пасля начнога промыслу швартуюцца ў вузкім канале — ён вядзе ад вранінскай вуліцы да паўнаводнай ракі Марача. На тэрасах дамоў развязваюць і сушаць рыбацкія сеткі, сартыруецца для продажу ўлоў і перагружаецца ў легкавікі, якія адпраўляюцца на рыбныя базары.